



+ Unul dintre hramurile Bisericuţei, prăznuirea Sf. Ma- 
re Mucenic Mina, a fost prilej de întărire duhovni- 
cească prin slujbele de priveghere şi Sf. Liturghie la care 
au slujit 14 preoţi şi un diacon, dar și prin bucuria daru- 
rilor de toate felurile. Să dăm slavă lui Dumnezeu că pu- 
tem fi împreună şi să înmulţim rugăciunea pentru cei 
dintre noi care trec prin greu şi boală! 


«+ De Sf. Arsenie Capado- 
cianul, părintele duhov- 
nicesc al Sf. Paisie 
Aghioritul, cei prezenţi 
la Liturghie au avut bu- 
curia să fie martorii în- 
ceperii fundaţiei la 
Altarul de vară, lucra- 
re ce nădăjduim că se va 
termina până în primă- 
vara anului viitor. Alta- 
rul va avea şi o clopotni- 
ță. 


+ Săptămâna care a tre- 
cut a fost plină de eveni- 
mente. Obştea s-a în- 
mulţit cu noi prunci: 
Sofia, al doilea copil al 
lui Adrian şi al Cătăli- 
nei; Eufimia, a treia 
fetiță a pr. Daniel („al 
săracilor”) şi a pre. An- 
dreea. A fost încreştinat 
și Nectarie, pruncuţul 
lui Claudiu (din strană) 
și al Paraschevei, chiar 
de ziua  ocrotitorului 
său. Dumnezeu să aibă 
milă de lume pentru 
aceşti copii nevinovaţi! 








Despre sensul vieţii, cu Mihai Morar şi Părintele Necula 


Cuvintele Părintelui Necula creează punți între religii, între credincioși și 
atei, aducând oamenii mai aproape de marile adevăruri ale învățăturilor 
creştine. Într-o epocă a deznădejdii şi a fricii, acest dialog dintre Mihai 
Morar şi Părintele Necula abordează fără teamă subiectele dificile ale ac- 
tualităţii. Fiecare răspuns oferit la întrebările pline de miez adresate de 
Mihai Morar încurajează cititorii să-şi păstreze întotdeauna speranţa şi 


credinţa. 





+ Un an de când a trecut la Domnul părintele Ghela- 
sie de la Sighişoara. L-am pomenit la parastas, ca în 
multe alte locuri din ţară, nădăjduind să mijlocească de 
acum mai mult pentru noi înaintea lui Dumenzeu. 


+ Anul acesta se împlinesc 333 de ani de la tipărirea Bi- 
bliei de la Bucureşti, prima traducere integrală în 
limba română a Sfintei Scripturi. Cartea a contribuit la 
unificarea limbii şi culturii românilor din toate provinci- 
ile istorice româneşti. Cheltuielile pentru definitivarea 
textului au fost susținute de Șerban Cantacuzino, domn 
al Ţării Româneşti, iar tipărirea s-a realizat în timpul 
Sfântului Domnitor Constantin Brâncoveanu. Pentru 
vremea aceea, a fost o carte remarcabilă din punct de 
vedere al condiţiilor tipografice: format mare, tipar la 
două culori, negru şi roşu, pe 944 de pagini. (sursa: ba- 
silica.ro) 


+ Pr. Ilie Nădăban, paroh la una dintre bisericile din 
Curtici, a adormit la vârsta de 65 ani, de ziua pomenirii 
Sf. Nectarie. Dumnezeu să-l aşeze cu drepţii! (sursa: 
arhiepiscopiaaradului.ro) 

Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

ca să 


Du 


Omul duhovnicesc este tot o du- 
e e rere. Se topeşte de durere pentru 
ceilalţi, se roagă, mângâie. 





Pentru ca rugăciunea să se 
facă în chip corect, trebuie să 
te doară pentru ceilalţi. Pentru 
că tipicul multor creştini din vremea 
noastră este să nu dorească să se 
mâhnească. Chiar şi pensionarii, 
care toată ziua stau, nu se duc să se 
apropie de un copil părăsit, deoare- 
ce aceasta cere durere de cap. Mă- 
nâncă, îşi beau cafeaua lor, fac o 
plimbare, se duc la vreun spital care 
are infirmieri, la ceva organizat, ca 
să vadă vreun bolnav pentru că 
aceasta este mai uşor. Adică fac 
aceasta ca să fie satisfăcuţi şi astfel 
îşi odihnesc gândul că şi-au făcut 
datoria. Pe câţi n-am îndemnat să 
ajute copii părăsiţi! Dar n-au făcut 
NIMIC. 


Unul se duce să-și spună durerea sa 
la un oarecare şi acela nu vrea să-l 
asculte, ca să nu se lipsească de bu- 
curia sa. Poate simula că este grăbit 
sau să schimbe vorba ca să-şi păs- 
treze pacea. Dar aceasta este ceva cu 


desăvârşire satanic. Ca şi cum ar 
muri cineva alături de mine şi eu să 
merg mai departe şi să cânt. Unde 





este „a plânge cu cei ce plâng“? Da- 
că un creştin nu ia parte la ne- 
liniștea celuilalt, atunci omul 
acesta nu ia parte la Trupul 
Bisericii. 


În Sfântul Munte au făcut undeva 
litanie pentru secetă și în loc să plo- 
uă s-a aprins foc. Litania nu se 
face ca şi cum am face o plim- 


SF. HILDA de Whitby (17 noiembrie 680) 


O maică adevărată a neamului ortodox din Anglia veacului VII, Sf. Hilda, de os 
regesc, a lăsat toate bogăţiile pentru Hristos şi a ctitorit o mănăstire în care a adu- 


nat două cete de nevoitori ce doreau să urmeze calea aspră a călugăriei. Într-o 
parte erau călugării, iar în cealaltă monahiile. Se întâlneau doar în biserică la sluj- 
be, dar Sfânta a avut grijă să separe cele două părți printr- O perdea groasă, spre a 
evita orice prilej de ispită. Citirea Sf. Scripturi, rugăciunea şi munca au fost rân- 
duiala obştii sale. Anglia de atunci s-a folosit mult de lucrarea şi rugăciunile ei, iar 
cea de acum o redescoperă ca mijlocitoare către Dumnezeu. 





bare. Trebuie să ne doară. Oare 
poate persista o ispită sau o stare 
grea dacă se roagă călugării cu ini- 
ma? Cu toate că trecem prin ani 
grei, văd că în mănăstiri domneşte 
un duh... de veselie! Lumea arde. Ni 
se cere să facem o priveghere, de 
pildă, pentru un bolnav, iar noi cân- 
tăm: „Deschizând Tu mâna Ta” şi ne 
bucurăm. Noi ne petrecem timpul 
în chip plăcut, iar celălalt între timp 
moare. „Am făcut priveghere pentru 
bolnav”, îţi spune. Ce priveghere? 
Voi aţi făcut petrecere. Aceasta se 
numește petrecere duhovnicească. 
Uneori nici atunci când preotul spu- 
ne: „Pentru cei ce zac în neputinţă” 
nu ne rugăm pentru bolnav. Am fi 
ajutat mai eficace dacă am fi făcut 
puţină rugăciune cu metaniile. Nu 
spun să suprimăm  privegherile 
praznicale pe care le prevede tipicul, 
dar în astfel de cazuri să orânduim 
puţin timp ca să facem cel puţin una 
-două aţe de metanii spunând: 
„Doamne, lisuse Hristoase, milu- 









ieşte pe robul Tău“. 


Totul este calitatea rugăciunii. Ru- 
găciunea trebuie să fie din ini- 
mă, să se facă cu durere. Pentru 
Dumnezeu nu are atâta valoare can- 
titatea rugăciunii precum are calita- 
tea ei. Rugăciunea ce se face în mă- 
năstiri are cantitate, dar nu ajunge 
aceasta. Trebuie să aibă şi calitate. 
Atâtea ore de rugăciune făcută 
de atâtea persoane, dacă ar fi 
fost din inimă, ar fi schimbat 
lumea. De aceea scopul este ca sluj- 
bele să se facă din inimă. 


Rugăciunea din inimă ajută nu 
numai pe ceilalţi, ci şi pe noi 
înşine, pentru că înlesneşte să 
vină bunâtatea lăuntrică. Când 
ne punem în locul celuilalt vin în 
mod firesc dragostea, durerea, sme- 
renia, recunoştinţa noastră faţă de 
Dumnezeu cu slavoslovire neînceta- 
tă, şi atunci rugăciunea pentru se- 
menul nostru se face bine primită de 
Dumnezeu și îl ajută. 


Mulţi, atunci când alţii le cer să facă 
rugăciune pentru ei nu au timp să se 
roage în momentul acela şi de aceea 
se roagă numai cu un suspin pentru 


problema acelora. Nu spun ca să nu 
se facă rugăciune, ci, dacă se întâm- 
plă să nu fie timp, chiar şi un sus- 
pin pentru durerea celuilalt 
este o rugăciune din inimă, adi- 
că echivalează cu ore întregi de rugă- 
ciune. Citeşti, de pildă, o scrisoare, 
vezi o problemă, suspini și după ace- 
ea te rogi. Acesta este mare lucru! 
Inainte de a apuca receptorul, înain- 
te de a forma numărul, Dumnezeu te 
aude! Şi să vezi cum se înştiinţează 
și celălalt! Să vedeţi cum demoni- 
zaţii înţeleg atunci când fac rugăciu- 
ne pentru ei şi strigă oriunde s-ar 
afla! 


Dragostea este o însuşire dumneze- 
iască și ea îl vesteşte pe celălalt. Și 
în spitale, când pe medici şi pe 
surori îi doare pentru bolnavi, 
acesta este medicamentul cel 
mai eficace dintre toate medi- 
camentele ce li se dau. Bolnavii 
simt că se interesează de ei, simt 
siguranţă, mângâiere. Celui care su- 
feră nu trebuie să-i spui multe cu- 
vinte, nici să-l dăscălești. Inţelege că 
te doare pentru el și astfel se folo- 
seşte. Durerea este totul. Dacă ne 
doare pentru ceilalţi uităm de 
noi înşine şi de problemele 


noastre. 


Milostenia, bunătatea înmoaie inima 
şi acţionează precum uleiul în broas- 
ca ruginită. Inima împietrită se în- 
moaie lângă sufletele rănite şi devine 
sensibilă și smerită. Dumnezeu nu l- 
a făcut pe om învârtoșat şi nemilos- 
tiv, ci oamenii sunt cei care nu culti- 
vă milostivirea pe care le-a dat-o 
Dumnezeu; nu suferă pentru aproa- 
pele lor şi astfel, din pricina nepăsă- 
rii, devin încet-încet învârtoşaţi. 


Înlăuntrul durerii se ascunde 
mai multă dragoste decât în 
dragostea firească. Căci, dacă 
suferi pentru celălalt, îl iubeşti puţin 
mai mult. Dragoste cu durere în- 
seamnă să strângi în braţe pe un 
frate de-al tău care are demon, iar 
demonul să plece. Fiindcă dragostea 
care îmbrăţişează, dragostea duhov- 
nicească ce are durere, dăruieşte 
făpturilor lui Dumnezeu mângâiere 
dumnezeiască, îi îneacă pe demoni, 
slobozeşte suflete şi vindecă răni cu 
balsamul dragostei lui Hristos pe 
care îl varsă. 





— —— ———— ———— ————_—— 


FERICIRILE (5) 


„Fericiţi cei milostivi, 
că aceia se vor milui ” 





mă talant pe care-l datora”. 


Zice Mântuitorul: Fericiți cei milostivi, că aceia se vor 
milui. Fiindcă spunem noi, în Tatăl Nostru: „Și ne iartă 
nouă greşalele noastre, precum şi noi iertăm greşiţilor 
noştri”. Şi iată că dacă noi nu putem să nu păcătuim, da- 
că noi nu putem să nu fim copii ai iadului, Dumnezeu 
ne-a pus o cheie mică şi uşor de mânuit, pentru a 
ne mântui. Că Mântuitorul spune: „Dacă voi iertați 
păcatele semenilor, şi Tatăl vostru va ierta vouă; dar 
dacă voi nu iertaţi, nici Tatăl vostru nu va ierta vouă“. 
Și iată cum putem să facem ca păcate de neiertat să se 
ierte nouă. „Forţăm” pe Dumnezeu, Cel cu neputinţă de 
forţat; noi, neputincioşii, putem forţa pe Atotputernicul 
prin ascultarea cuvântului Lui, Care se lasă forţat, 
pentru milă, de către oameni, ca la judecată să poată 
zice: „Dacă tu, omule, ai iertat fratelui tău un dinar, Eu 
mii de talanţi îţi voi ierta!”. Cum vedem, în altă pildă a 
Mântuitorului, pe unul care datora mult Împăratului, ŞI l- 
a iertat împăratul; şi altul care îi datora aceluia foarte 
puţin, dar el n-a vrut să-l ierte. Şi s-a mâhnit Împăratul şi 
la judecată l-a dat „chinuitorilor până va plăti cel din ur- 


Dar putem să scăpăm de chinuri, putem să scăpăm 
înțelegând că, dacă avem mila aceasta — pe care trebuie s 
-o cultivăm — şi vedem pe aproapele nostru păcătuind, 
păi ştim ce este păcatul, fiindcă pe noi ne îngreuiază pă- 
catul. Și dacă ne amintim că şi aproapele meu e un 
păcătos ca mine — apâi şi eu vreau să fiu iertat — 
hai să iert şi eu acelui păcătos. Şi fac o rugăciune de 
iertare și cer Domnului „Pune în inima mea adevărată 
iertare!” Şi Dumnezeu mie îmi iartă multe păcate. 


Mila aceasta care, miluindu-se, ajunge la cunoştinţa 
milei lui Dumnezeu, nu mai are nevoie cu adevărat de 
nimica pământesc, ci gândeşte din ce în ce mai mult cum 
spune Sf. Pavel: Gândeşte sau cugetă din ce în ce mai 
mult cele de sus, caută din ce în ce mai mult cele de sus, 
şi inima lui i se curăţeşte de patimile care sunt legate de 
ale lumii acesteia. 


Păr. Rafail Noica 





de ani. Văzând că nu poate scoate 
de la mine nimic din ce-o fi fost în 
capul lui, anchetatorul a chemat un 
bătăuş. La Securitate, «bătăuşul» e 
o meserie, se află pe schemă, e sala- 
riat. Pot să spun că în toți cei 14 ani 
de închisoare, n-am fost bătut nicio- 
dată ca atunci. Numai în cap am 
fost lovit. Bruta era anchetatorul, el 
îi tot ordona să mai dea. Până şi 
specialistul bătăuș, probabil un bo- 
xer, a fost mai de treabă decât an- 
chetatorul. Acela, în momentul în 
care a încheiat ploaia de lovituri, m 
-a mângâiat pe cap şi a zis «bună 
ziua» şi a plecat. În sinea mea, cred 
că acela nu voia să facă ce a făcut 
cu un bătrân ca mine. A fost groaz- 
nic. Niciodată n-am fost maltratat 
ca atunci. Bătăile s-au repetat, au 
durat vreo două-trei săptămâni. 
Când am ieşit, eram foarte epuizat. 
Mi-au reţinut şapte dosare de lu- 


crări care nu conțineau nicio pro- 
blemă politică şi mi-au spus că o să 
ne mai revedem. Slavă Domnului, 
nu ne-am mai revăzut. Dar tare aş 
vrea să-mi recapăt lucrările confis- 
cate atunci. În sfârşit, a dat bunul 
Dumnezeu să vină decembrie '89. 
Trebuia să vină, nu se mai putea! 
Mulţumesc cerului că mi-a dat să 
văd şi clipa asta“. 


După Revoluţie i-au fost publicate 
câteva din numeroasele scrieri. lată 
unul din gândurile sale aşternute în 
scris: 


„Să iubeşti necondiţionat, fără răs- 
puns, să iradiezi lumina spiritului 
tău până peste marginile lumii, să 
hrăneşti cu pâinea bunătății, să 
creşti şi să ajuţi în tot felul, fără să 
ai teama insuccesului sau a loviturii 
pe la spate. Să înalți cântece de lau- 





dă vieţii, să vindeci rănile fraților 
tăi de suferință chiar şi atunci când 
te hulesc, să-i urci pe creste până la 
locul unde privirea lor ameţeşte. 


Să creşti florile de foc ale Dragostei, 
să umbli drumul greu sfârşit de os- 
teneală pentru a purta lumina alto- 
ra, a tuturor, a celor buni şi a celor 
răi, să suferi pentru ei în candoare 
şi măreție. Când eşti bun, darnic şi 
luminat, când serveşti şi suferi pen- 
tru alții, când iubeşti prea mult, nu 
te aştepta la recunoştinţă, ci la răs- 
cumpărare. Când arăţi tuturor 
calea înţelepciunii și a virtuţii 
şi-ncerci să-i deprinzi cu ade- 
vărată omenie, pregătește-te 
pentru zgomotosul alai al răs- 
tignirii.” 


Monahia T. 





Istoria se repetă... 


PREDICĂ LA HOLERA 
DIN 1910 





Sf. Petru Zverev, arhiepiscop de 
Voronej (adormit în anul 1929) este 
unul dintre noii mărturisitori din 
timpurile Rusiei sovietice. În 1910, 
în plină vreme de holeră, el a rostit 
o predică ce părea până de curând 
anacronică. Dar la fel de bine ne 
vorbeşte nouă, celor de azi, din epo- 
ca de pandemiei şi a timpului în 
care virusul necredinţei şi al lipsei 
de dragoste atacă sufletele tuturor. 


„Din rapoartele oficiale aflăm că vi- 
rusul s-a răspândit în toată ţara, du- 
când la buza mormântului zeci de 
mii de oameni. Nu ne miră că depre- 
sia îi stăpâneşte pe cei rămaşi în via- 
ță, care caută prin orice mijloc să 
împiedice dezlănţuirea furtunii. Cu 
durere vă spun: am inventat tot felul 
de modalităţi de a lupta cu virusul, 
prin care credem că vom scăpa de 
această boală cumplită care nu are 
milă de nimeni. Încercăm prin tot 
felul de seruri şi vaccinuri să oprim 


contaminarea. Dar nimeni nu 
vrea să se gândească la suflet! 


Primul şi cel mai mare rău care 
se ascunde în spatele acestei 
boli este păcatul! Pe acesta trebu- 
ie să-l eradicăm şi împotriva lui tre- 
buie să luptăm prin toate mijloacele, 
cu toată puterea, indiferent cât de 
greu va fi. Toţi aceşti viruși, microbi 
și bacterii sunt doar unelte în mâna 
providenţei lui Dumnezeu, Care cau- 
tă să mântuiască neamul omenesc. 
Ingăduind epidemiile care vin asu- 
pra oamenilor, Domnul ne aminteş- 
te să avem pururea gândul la moar- 
te; căci după aceasta va urma Înfri- 
coşata Judecată şi chinul cel veşnic 
pentru cei care nu au făcut pocăință. 
E vremea să ne întoarcem cu 
tot sufletul la Dumnezeu, prin 
rugăciune, cerându-l să ne mi- 
luiască. 


In această vreme de boală este obli- 
gatoriu să ne mărturisim păcatele şi 





să punem hotărârea tare de a ne du- 
ce de acum viaţa după poruncile 
Evangheliei. Știu că e înfricoşător să 
vedeţi durerea pe care o aduce boala 
şi să faceţi faţă fricii de a nu vă con- 
tamina. Oamenii lumii acesteia 
au vrut să uite de moarte, cu- 
fundându-se în plăceri şi dis- 
tracţii. Au vrut să uite că au o 
răspundere, dacă se numesc 
creştini. Dar cum să nu vină moar- 
tea prin boală, dacă am întors spate- 
le lui Dumnezeu? Să-l mulţumim că 
ne pedepseşte cu milă şi că nu ne 
stârpeşte încă de pe faţa pământu- 
lui. Să începem a face pocăință, să 
ne schimbăm viaţa şi să ne întoar- 
cem cu adevărat la Dumnezeu, căci 
nu El ne-a părăsit, ci noi suntem cei 
care ne-am depărtat de EI! 


Calendarul mărturisitorilor 


ERNESI BERNEA 


(14 noiembrie 1990) 





OMUL 
şi profesorul sublim 








Iubiţi adevărul; nu puneţi în scenă ca ceva real un fapt, atunci când adevărul 
este altul; iubiţi adevărul că el este lumină şi frumuseţe, este Dumnezeu. 


S-a născut la Focşani în anul 1905, 
dar a copilărit la Brăila, unde şi-a 
făcut studiile primare şi liceale, fiind 
copil de trupă. IÎn1926se înscrie 
la Facultatea de Litere și, ulterior, și 
la cea de Filosofie din Bucureşti, 
unde contactul cu Nicolae  Ior- 
ga, Dimitrie Gusti și Nae Ionescu i-a 
marcat definitiv anii tinereţii. Cu 
Nae  lonescu a colaborat la 
„Cuvântul“, iar cu Dimitrie Gusti a 
lucrat în echipele de cercetare etno- 
grafică. Intre 1930-1933 primeşte o 
bursă pentru studii de specializare 
în sociologie şi istoria religiilor 
la Paris (cu sociologul Marcel Ma- 
uss) şi la Freiburg (cu filoso- 
ful Martin Heidegger). Se întoarce 
în ţară, unde va lucra ca membru al 
echipelor monografice din cadrul 
Școlii sociologice româneşti, înteme- 
iate de Dimitrie Gusti, apoi deve- 
nind conferenţiar la Catedra de an- 
tropogeografie a lui Simion Mehe- 
dinţi, unde a ţinut primul curs de 
etnologie din România. 


Referindu-se la viaţa tot mai grea 
din anii premergători celui de-al 
doilea război mondial, E. Bernea 
spunea: 


„Creștinismul e o religie a 
blândeții, a respectului faţă de 
aproapele tău. Chiar dacă ţi-e 
opozant în opinii. Îl înfrunți cu ar- 
gumente, nu cu gloanţe. Dar, din 
păcate, Dumnezeu ştie dacă omeni- 
rea se va vindeca vreodată de vio- 
lenţă. Teribilă boală!“ 


Profesor de etnologie şi sociologie şi 
autorul multor lucrări de specialita- 
te, pe Ernest Bernea nu-l putea de- 
fini numai profesia, el era o perso- 
nalitate cu preocupări superioare şi 
omul unei discipline civice severe, 
dar şi un familist convins. Pentru 
poziţia sa verticală şi dragostea de 
neam, după 1948 a fost închis în 
repetate rânduri la Braşov, Tg. Oc- 
na, Canal, iar apoi i s-a fixat domici- 
liu obligatoriu până la eliberare. In 
toată perioada detenţiei a fost in- 
transingent faţă de comuniști. 


A fost eliberat la 1 octombrie 1962, 
iar în 1965, cu sprijinul lui Perpessi- 
cius şi al lui Al. Philipide a fost an- 
gajat cercetător la Institutul de Et- 
nografie şi Folclor al Academiei Ro- 
mâne, de unde a fost pensionat for- 
țat în 1972. Încearcă în repetate rân- 
duri să-şi publice studiile, bogatul şi 
preţiosul material cules de-a lungul 
anilor pe teren, dar reușește cu greu, 
în mică măsură şi numai cu preţul 
unei autocenzurări excesive şi muti- 
lante a textelor. Până în 1980 a fost 
supravegheat în continuare de Secu- 
ritate, iar în 1984, având 80 de ani, 
a fost arestat şi bătut crunt pentru 
că a refuzat să devină turnător. De 
asemenea, i se confiscă şapte ma- 
nuscrise. Moare la 14 noiembrie 
1990 şi este înmormântat la Mănăs- 
tirea Cernica. 


Iată ce mărturisea un coleg, de celu- 
lă: 


„Imi aduc aminte că în 1949, la 


Braşov, în gloata de vreo 60 de oa- 
meni din celulă, Ernest Bernea, 
scriitor şi analist în filosofie popu- 
lară, după rugăciunea de diminea- 
ță îşi rezerva timp ca peste zi, o oră 
- două, să mediteze... Şi îmi spunea 
cu intimitate: «Dragul meu, cu 
asta trăim şi cu ce ne ajută 
Dumnezeu! Aici, rugăciunea şi 
meditaţia sunt hrană!»“. 


Una dintre fiicele sale spune despre 
E. Bernea: 


„Era constant discret, sobru, 
delicat. Se cenzura aspru şi 
era foarte atent să nu greşeas- 
că faţă de cineva. Nu ridica 
tonul niciodată... Mama a avut 
un merit extraordinar, pentru că ni 
l-a ținut prezent în cei 11 ani în care 
a fost închis a doua oară... Când 
eram studentă, îmi era ruşine nu- 
mai la gîndul că tata m-ar putea 
vedea copiind şi de aceea n-am co- 
piat niciodată.” 


Într-unul din interviurile pe care le- 
a dat după Revoluţie, Ernest Bernea 
a vorbit şi despre arestarea din 


1984. 


„În 1984 a venit la mine Securitatea 
și m-a poftit într-o «audienţă». N- 
am ştiut ce intenții au. Am fost dus 
Jos, la Ministerul de Interne. A înce- 
put ancheta. Voiau să scoată de la 
mine ceva ce nu exista. Insistau me- 
reu să spun ce-am pus la cale. Pros- 
tii... Ce putea pune la cale un om 
bolnav, obosit de viaţă ? Aveam 80 





Sf. PAISIE de la NEAMŢ, 


(15 noiembrie 1794) 


Lauda Moldovei și 


podoaba Ortodoxiei 


P. 15 noiembrie, se face pomenirea 


cea de peste an a Sfântului Preacuvi- 
osului Părintelui nostru Paisie Veli- 
cikovski, unul dintre cei mai mari 
stareţi și organizatori ai monahis- 
mului ortodox românesc şi răsări- 
tean. Sf. Paisie de la Neamţ s-a năs- 
cut în oraşul Poltava din Ucraina, la 
21 decembrie 1722, în familia unui 
preot evlavios, fiind al unsprezecelea 
copil. Din botez a primit numele de 
Petru. Apoi, murind tatăl său, mama 
l-a dat la şcoală, mai întâi în Poltava, 
apoi la Academia teologică din Kiev. 
După patru ani de şcoală intră în 
viața monahală, ducându-se la o 
mănăstire din apropiere. Aici este 
făcut rasofor sub numele de Pla- 
ton. Negăsind liniște şi pace în mă- 
năstirile din Ucraina, în anul 1745 
vine în Moldova şi apoi în Ţara Ro- 
mânească, unde viaţa isihastă mo- 
nahală era în floare, sub povăţuirea 
Cuviosului Vasile de la Poiana Mă- 
rului. 


În anul 1746 se duce pentru un timp 
la Sfântul Munte Athos, şi se nevo- 
ieşte patru ani de zile ca pustnic. În 
anul 1750 este călugărit la Athos de 
stareţul său, Cuviosul Vasile de la 
Poiana Mărului, primind numele de 
Paisie. Aici îşi formează o obşte de 
64 de călugări la schitul Sfântul Ilie, 
iar în anul 1763 se reîntoarce în 
Moldova şi se stabileşte la Mănăsti- 
rea Dragomirna. De aici este silit să 
se retragă la Mănăstirea Secu, din 
cauza ocupaţiei Bucovinei de către 
austrieci; iar în anul 1779 este trimis 
la Mănăstirea Neamţ ca stareţ peste 
ambele obşti, unde se nevoieşte încă 
15 ani şi adună în jurul său peste 
700 de monahi. 


lată ce mărturiseşte un ucenic des- 
pre Sf. Paisie: 


Odată la Dragomirna m-am dus la 
el după vecernie, şi voiam să bat la 
ușă şi să mă anunț fratelui care-i 
slujea, ca să aflu dacă mă va primi. 
Dar văzând uşa deschisă am intrat 
şi, spunând rugăciunea, am intrat 
înăuntru. Şi văzând că era întins 
jos, m-am închinat şi am zis: 
„Binecuvântează, părinte”. El însă n 
-a răspuns nimic precum îi era obi- 
ceiul. Stând acolo, m-am uitat la el 
iar fața lui era ca de foc. Am aştep- 
tat puţin, uimit, şi am rostit din nou 
cu o voce mai tare rugăciunea, dar 
n-am primat nici un răspuns. Eram 
uimit de vederea lui, fiindcă nu-i 
văzusem niciodată faţa sa astfel. 
Intrucât faţa sa era prin firea ei 
palidă, am înţeles că dragostea 
rugăciunii aprinse din inima 
sa umpluse faţa cu har. Am mai 
stat puţin, după care am ieşit fără 
să spun nimănui nimic despre 
aceasta. Mult timp după aceasta, 
vorbind o dată cu el, am văzut a 
doua oară faţa sa strălucind: vor- 
bea cu negrăită iubire, zâm- 
bind în bucuria sa duhowvni- 
cească, rostind cuvinte duhov- 
niceşti şi picurând bucurie în 
sufletele noastre. Eu însă stă- 
team şi mă uitam la el cu spaimă 
mare şi vorbeam cu el cu frică şi n- 
am întrebat pe nimeni dintre frații 
care fuseseră acolo despre aceasta, 
nici n-am vorbit nimănui despre 
aceasta, temându-mă ca fericitul să 
nu afle apoi despre aceasta şi să se 
mâhnească: fiindcă era foarte 
smerit şi fugea de laudă ca şi 
de o duhoare puturoasă. 


Ajungând la vârsta de 72 de ani, Cu- 
viosul Paisie se mută la cele cereşti 
la 15 noiembrie, 1794, fiind plâns 
mult de ucenicii săi din Moldova, 
Țara Românească şi Ucraina. 








O minune a Sfântului Paisie 
făcută în timpul vieţii sale 


O cocoană Mara, cu soţul ei Panait 
de la Bălţi, aveau un copil cu numele 
Alexandru, pe care, cum l-au înţăr- 
cat, îndată l-a apucat o epilepsie 
foarte cumplită, întrucât nu se mai 
aflau alţii aşa cumplit muncindu-se. 
Deci auzind de minunile pe care le 
săvârşea Maica lui Dumnezeu la Mă- 
năstirea Neamţului, prin rugăciunile 
stareţului Paisie, au venit aducând 
copilul şi punându-l la picioarele 
părintelui Paisie, cu lacrimi îl rugau 
ca să-şi facă milă de dânşii şi să le 
tămăduiască copilul. lar părintele, 
mângâindu-i cu cuvinte de suflet 
folositoare, le-a zis să se ducă și să-l 
pună pe copil înaintea sfintei icoane 
făcătoare de minuni a Maicii Dom- 
nului. Apoi au trimis un preot ca să-i 
citească. Și după ce i-a citit, le-a zis: 
- Mergeţi şi vă luaţi copilul şi să 
credeți cu neîndoire că de acum 
înainte nu va mai pătimi niciun 
rău. 

Acest lucru după cuvântul stareţului 
s-a și îndeplinit, că acel copil a cres- 
cut, dar epilepsia nu l-a mai apucat 
cât a trăit. 

Să avem rugăciunile lui ! 


I.G. 


ee 
Când stai să te rogi, 
fă-ţi mintea ta preot 
şi inima ta altar. 


Interviul săptămânii 





MINER DE SUFLETE 
în Valea Jiului 


Părintele Ioan Topac a plecat de mai mulți ani ca preot în Valea Jiului, iar de peste doi ani este paro- 
hul Bisericii „Sf. Femei Mironosiţe” din Lupeni. A acceptat să ne răspundă la câteva întrebări despre via- 
ţa de preot între mineri, din aceste vremuri. 


Aţi lăsat toate şi, împreună cu preo- 
teasa, ați plecat în locuri străine. De 
ce anume are nevoie un preot pentru 
a face acest pas? 


Din clasa a V-a mi-am dorit să fiu 
preot. Chiar îmi spuneau colegii de 
școală acest lucru... Și când a venit 
chemarea, am urmat-o efectiv. 
Cred că dacă ar fi fost să mă duc în 
China, şi acolo m-aş fi dus. 


Nu este greu să laşi toate, neamul, 
ca Avraam? 


Când m-am dus acolo, m-am simţit 
împlinit, mi-am găsit rostul. Şi 
atunci plecarea mi-a părut firească; 
nici nu am mai stat să-mi doresc al- 
tceva, pentru că m-am regăsit în 
ceea ce aveam de făcut acolo. 


Fiecare dintre noi, mai mult sau mai 
puțin, avem o prejudecată legată de 
Valea Jiului şi de oamenii de acolo. 
Cum ați fost primit? 


Foarte Bine! Prejudecata aceasta e 
mai mult fabricată. Să ştiţi că am 
găsit oameni cu mult peste ce am 
lăsat aici. Acolo sunt din toată ţara, 
foarte mulţi din Moldova şi Bistriţa, 
câţiva din Maramureş, Oltenia. Pre- 
domină moldovenii, iar ei au venit cu 
postul, cu pomenirea morţilor, cu 
rânduieli care nu se întâlnesc la noi, 
în Ardeal. Oamenii sunt mult mai 
ancoraţi în credinţă. Femeile ce- 
reau rugăciuni la 8 şi la 40 de zile de 
la naştere. Aici uitasem că mai există 
aşa ceva. Dumnezeu este prezent în 
viaţa lor la fiecare eveniment. 


Sunt minerii oameni credincioşi? 


Mulţi da! Am întâlnit oameni ca- 
re în mină au văzut purtarea de 


grijă a lui Dumnezeu. De exem- 
plu, cineva care nu lipsea niciodată 
de la lucru, într-o dimineaţă nu s-a 
putut trezi, nu i-a sunat deşteptăto- 
rul. Și când a mers la serviciu, toţi s- 
au mirat să-l vadă: cum ai ieşit din 
mină? Fusese o explozie şi muriseră 
toţi colegii lui. Atunci, acel om a vă- 
zut purtarea de grijă a lui Dumnezeu. 


Aţi observat schimbări mari în com- 
portamentul oamenilor în perioada 
pandemiei? 


Din păcate, din cauza fricii, s-au 
împuţinat cei care vin la biseri- 
că. Doar 75% dintre credincioşi mai 
vin la slujbe. Iar cei care nu erau cu 
Dumnezeu, nu s-au întors în acest 
timp la credinţă. Dimpotrivă, parcă 
acum sunt şi mai reticenţi să vină la 
biserică. Dar lucrarea preoțească 
merge înainte, cu cei care au rămas 
statornici. 


Il mai caută tinerii pe Dumnezeu? 


În parohie sunt foarte puţini tineri. 
Chiar am fost şocat când am fost cu 
sfinţirea caselor că nu am văzut copii 
în familii. Tineretul pleacă, dar nici 
copii până la 14 ani nu sunt mulţi. În 
Valea Jiului, 70 % din populaţie sunt 
pensionari. Tinerii pleacă în oraşele 
mari sau în străinătate. Dar faptul că 
ei nu vin la biserică o pun şi pe sea- 
ma noastră, că nu facem mai mult ca 
să-L cunoască pe Dumnezeu. 


Apropo de tineri, astăzi sunt tot mai 
puțini cei care îşi doresc să devină 
preoți. Ar fi cu putinţă de îndreptat 
acest lucru? 


Deja începe să se simtă criza de 
preoţi, iar în 10-20 de ani va fi şi 
mai mare. Spuneau unii colegi că noi 


nu 0 să mai prindem pensia, pentru 
că nu o să aibă cine veni în locul nos- 
tru și vom rămâne cât timp vom pu- 
tea sta pe picioare. Nu mai sunt 
preoţi pentru că s-a răcit cre- 
dinţa în sufletele oamenilor. 
Păcatele mari se înmulţesc, iar râvna 
copiilor scade, dublată de lipsa de 
exemplu. Este mare nevoie să lucrăm 
mai mult cu tinerii! Piedicile în în- 
cercarea de a ajunge la ei sunt diver- 
se şi mai mari în pandemie şi aceasta 
este una din durerile mele. Iar fiind 
de curând venit în această parohie, 
din păcate a trebuit să dau prioritate 
chestiunilor administrative, de refa- 
cere a lăcaşului, etc. De doi ani de 
zile Il rog pe Dumnezeu să-mi trimi- 
tă un ajutor, un diacon, dacă nu un 
preot. Din păcate, fiind foarte mulţi 
oameni, ca preoţi ajungem să facem 
doar muncă de ghişeu: vine credinci- 
osul şi îl serveşti cu ce are nevoie. Nu 
avem timp să mergem în casele oa- 
menilor, să facem mai mult. 


Sunteţi un fel de miner duhovnicesc. 
E greu de găsit diamante în sufletele 
oamenilor? 


Fiind după chipul şi ase- 
măânarea lui Dumnezeu, 
toţi oamenii sunt plini de 
diamante. 


Dar cu cât trece vremea, stratul de 
deasupra lor, care trebuie dat la o 
parte, este tot mai mare. Aceasta în- 
seamnă mai mult efort din partea 
preotului. Dacă am face noi această 
lucrare, ar ieşi la iveală mult mai 
multe diamante. Mă văd foarte slab 
şi neputincios de multe ori. Dar nă- 
dăjduiesc, cu ajutorul lui Dumnezeu, 
să meargă mai bine. Câteodată îmi 
vine gândul să mă las de preoţie. Nu 





pentru că e greu, ci pentru că văd că 
nu sunt la nivelul chemării, că am 
braţele prea slabe pentru a lucra. 


Să nu plecaţi, tocmai acum când au 
căzut toate celelalte repere şi a mai 
rămas doar Biserica! 


Cu trecerea timpului am observat 
că, din cauza ispitelor tot mai mari 
ce vin peste oameni, e tot mai greu 
de lucrat cu sufletele lor. 


Vă rugăm să spuneţi un gând pen- 
tru frați. 








Să căutăm fiecare să exfoliem dia- 
mantele, ca atunci când vin cei tre- 
buie să le prelucreze (preoţii — n.n.), 
să nu trebuiască să facă şi munca de 
salahor. Fiecare să-şi vadă de 
lucrarea lui pentru suflet, să-şi 
descopere talanţii în acest sens 
şi atunci va fi mult mai uşor să lu- 
creze şi preotul, punându-i în slujba 
Bisericii. 


Amin! Vă mulțumim! 

Cum îşi poate păstra pacea su- 
fletului un șef, atunci când oa- 
menii lui sunt neascultători? 


E un lucru anevoios şi foarte trist 
pentru un șef dacă oamenii lui nu-l 
ascultă, dar pentru a-şi păstra pacea, 
el trebuie să-şi aducă aminte că, 
chiar dacă oamenii lui sunt 
neascultători, totuşi Domnul îi 
iubeşte şi a murit în chinuri 
pentru mântuirea lor. De aceea, 
el trebuie să se roage din inimă pen- 
tru ei, şi atunci Domnul va da celui 
ce se roagă rugăciune și el va cu- 
noaşte din experienţă cum mintea 
care se roagă are îndrăznire 
câtre Dumnezeu şi iubire. Și 
chiar dacă eşti un om păcătos, Dom- 
nul îţi va da să guşti roadele rugăciu- 
nii, iar dacă îţi vei face obicei să te 
rogi aşa pentru subordonați, atunci 
în sufletul tău va fi mare pace şi iu- 
bire. 


Dar dacă ești şef și trebuie să judeci 
pe cineva pentru faptele lui rele, 
roagă-te ca Domnul să-ţi dea o 
inimă milostivă, pe care o iubeşte 


ŞEFI şi SUBALTERNI 


Cuvânt care netezeşte relația 
dintre aceştia 


Sf. Siluan Athonitul 





Domnul, şi atunci îl vei judeca cu 
dreptate; dar dacă vei judeca numai 
după fapte, atunci vei greşi şi nu vei 
plăcea Domnului. 


Cum îşi poate păstra pacea su- 
fletului un subordonat atunci 
când şeful lui e un om arţăgos 
şi rău? 


Omul arțăgos îndură el însuşi un 
mare chin de la duhul cel rău. El 
îndură acest chin din pricina mân- 
driei lui. Subordonatul, oricine ar fi, 
trebuie să ştie aceasta şi să se roage 
pentru sufletul chinuit al şefului său, 
şi atunci Domnul, văzând răbda- 
rea lui, îi va da lui 
[subordonatului] iertarea păcate- 
lor și rugăciunea neîncetată. E 
mare lucru în faţa lui Dumnezeu să 
te rogi pentru cei ce te ocărăsc şi te 
mâhnesc; pentru aceasta Domnul îţi 
va da harul Lui, şi vei cunoaște pe 
Domnul prin Duhul Sfânt şi atunci 
vei îndura cu bucurie toate întristă- 
rile pentru EI, şi Domnul îţi va da să 
iubeşti lumea întreagă şi vei dori 


fierbinte binele pentru toţi oamenii 
și te vei ruga pentru toţi ca pentru 
sufletul tău. 


De îndată ce te supără cineva, roagă- 
te lui Dumnezeu pentru el şi atunci 
îți vei păstra în sufletul tău pacea şi 
harul lui Dumnezeu. Dacă însă vei 
murmura împotriva şefului tău şi-l 
vei înjura, vei ajunge tu însuţi arţă- 
gos ca şi el şi se va împlini pentru 
tine cuvântul prorocului David: „Cu 
cel ales, ales vei fi şi cu cel îndărăt- 
nic te vei îndărătnici”. 


Veghează în sufletul tău la pa- 
cea harului Duhului Sfânt; nu o 
pierde pentru lucruri mărunte. 
Dacă dai pace fratelui tău, Domnul 
îți va da neasemănat de mult, dar 
dacă întristezi pe fratele tău, atunci 
negreşit întristarea se va abate de- 
grabă şi asupra sufletului tău. 


